paragraph_text: List izdaje Udruga Tartajun s ciljem unaprjeđenja života na otoku i u selu, pogotovo u dugim zimskim mjesecima. Osim izdavanja lista, Udruga se bavi i organizacijom kulturnih, zabavnih i humanitarnih događaja. Posebno valja istaknuti Puhijadu, veliku feštu koja se tradicionalno održava u kolovozu, kao jedna od najvećih ljetnih fešta na otoku Hvaru. Osim zabavnog programa, posjetitelji mogu uživati u neobičnoj deliciji, mesu puha, kojeg Doljani tradicionalno love i jedu.